Celebrat el primer panell d'innovació del programa PreincubaLab a la Universitat de València

## Celebrat el primer panell d'innovació del programa PreincubaLab a la Universitat de València

La Xarxa de preincubadores de la Universitat de València ha dut a terme avui el seu primer panell d'innovació dins del marc del programa PreincubaLab, amb la finalitat de potenciar la participació estudiantil i fomentar comunitats emprenedores en els centres universitaris.

L'esdeveniment va tenir com a principal objectiu validar i enriquir un mapa d'acció destinat a l'elaboració d'una "Guia per a incrementar la participació de l'estudiantat i per a crear comunitats emprenedores en els centres de la Universitat de València". Durant la sessió, es va presentar un document de síntesi que arreplega les 152 propostes plantejades per l'estudiantat i el professorat responsable de les preincubadores, recopilades per l'equip tècnic d'UVemprén durant el curs acadèmic 2024/25.

El panell va comptar amb una àmplia representació del plenari de la Xarxa de preincubadores de la Universitat de València, incloent-hi la participació de la Vicerectora d'Innovació i Transferència, Rosa Donat, així com de responsables i docents de diverses facultats i centres, com la Facultat de Biològiques, la Facultat d'Economia, l'ETSE-UV, l'Escola de Doctorat, la Facultat de Física, la Facultat de Fisioteràpia, la Facultat d'Infermeria i Podologia, la Facultat de Medicina i Odontologia, la Facultat de Farmàcia i Ciències de l'Alimentació, la Facultat de Geografia i Història, i la Facultat de Psicologia i Logopèdia.

L'activitat va ser dissenyada i conduïda per l'equip tècnic d'UVemprén, amb el suport dels professors Lola Garzón Benítez i Pau Sendra Pons.

La Vicerectora d'Innovació i Transferència, Rosa Donat, va voler agrair l'especial dedicació i participació d'aquest grup emprenedor, "*és un honor per a mi participar en aquest esdeveniment tan significatiu per a la nostra comunitat acadèmica. Celebrem junts els assoliments aconseguits i reafirmem el nostre compromís amb l'excel·lència i el desenvolupament dels nostres estudiants. Agraïsc a tots els que heu fet possible aquest moment i us convide a continuar treballant amb entusiasme i dedicació per a construir un futur prometedor. Felicitats a tots!*"

Des de l'organització, es va expressar un sincer agraïment a tots els participants pel seu entusiasme i compromís, destacant que aquest primer panell ha sigut un espai productiu per a compartir idees, experiències i oportunitats que impulsaran la innovació i l'emprenedoria en la comunitat universitària.

Aquesta trobada reforça el compromís de la Universitat de València amb la promoció del talent i la creativitat entre el seu estudiantat, contribuint a construir un futur ple d'oportunitats i desenvolupament per a tota la seua comunitat acadèmica.

Arxivat en:

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar